stanford-oval/wikipedia huggingface dataset:
מידלמארץ'
דמויות > וויל לאדיסלו

בן דוד צעיר של מר קאסובון, אין לו רכוש מכיוון שסבתו התחתנה עם מוזיקאי פולני ועני ונישלו אותה מהירושה. הוא גבר בעל חיות רבה, אידיאליזם וכישרון אך ללא מקצוע קבוע. הוא חי חיים בוהימים בתחילת הספר אך כשהוא מגיע למידלמארץ' הוא מחפש עיסוק בתור לבלר. הוא מתאהב בדורותיאה כבר כשהוא פוגש בה באיטליה, בירח הדבש שלה, ככל שהוא מכיר אותה הוא מבין כי קאסובון הציג את עצמו באור לא נכון בעיניה והוא בז לו על כך יותר מתמיד. לאחר מות קאסובון הוא נשאר במידלמארץ' על אף שהוא מדגיש כמה פעמים שהוא עומד לעזוב, אפילו הוא נפרד מדורותיאה אך נשאר למרות הכל. רק לאחר שהוא שומע על צוואתו של קאסובון מפי רוזמונד הוא מבין שעליו לעזוב כי זה משפיל אותו ואותה. בסוף, למרות הצוואה, הוא זוכה בדורותיאה שמבינה כי היא אוהבת אותו.
דמויות > מרי גארת'

ביתו המעשית, פשוטה, ונדיבה של כלב וסוזאן גארת', היא עובדת כאחות למר פדרסטון והוא מתייחס אליה ברשעות. למרות זאת היא סובלת בשקט כיוון שהיא צריכה עיסוק מסוים על מנת לקיים את עצמה. משפחתה מייצגת את מעמד הפועלים. היא ופרד וינסי היו נאהבים בילדות, אך היא מסרבת לתת לו לחזר אחריה עד שהוא יוכיח כי הוא יכול ומסוגל לחיות ברצינות, בצורה מעשית ובכנות. היא מתעקשת שהוא יראה כקריקטורה בתור כומר ושזה לא מתאים לאופיו. היא ידידה של פרברודר ולאחר שהיא מבינה כי הוא אוהב אותה היא מדגישה בעדינות שהיא תמיד תאהב את פרד למרות הכל. פרברודר עוזר לפרד וזה זוכה בידה של מרי והערכתה.
דמויות > דמויות משנה

מר ארתור ברוק - הדוד המבולבל והלא כל כך חכם של דורותיאה וסליה ברוק. יש לו מוניטין כבעל האחוזה הגרוע ביותר במחוז, אך מנסה להתמודד בבית הנבחרים על מצע רפורמי.
סיליה ברוק - האחות הצעירה והיותר שיגרתית של דורותיאה, שלא חולקת את האידיאליזם והסגפנות של אחותה.
סר ג'יימס צ'אטם - בעל אחוזה שכן, סר ג'יימס מאוהב בדורותיאה ומנסה להתחנף אליה בכך שהוא עוזר לה לשפר את התנאים של הדיירים באחוזה שלה. כאשר היא נישאת לקאסובון, הוא נישא לאחותה במקום.
מר האפרי קאדלוודר ואלינור קאדלוואדר - שכנים של משפחת ברוק. מר קאדלוואדר הוא רקטור. אשתו מעשית והיא מתנגדת לנישואיה הראשונים של דורותיאה ולניסיונותיו של מר ברוק להתמודד בבית הנבחרים.
מר וולטר וינסי ומרת לוסי וינס - משפחת סוחרים מכובדת. הם שואפים שילדיהם יתקדמו בחברה, ומתאכזבים גם מהנישואין של פרד וגם משל רוזמונד.
מר כלב גארת - אביה של מרי גארת'. הוא איש עסקים נדיב, טוב וכנה אשר מעורב בניהולי חוות. הוא מחבב את פרד ובסוף לוקח אותו תחת חסותו.
מר קמדן פרדברדר - כומר חכם אך עני וחובב טבע. הוא חבר של לידגייט ופרד וינסי ומאוהב במרי גארת'.
ניקולס בולסטרוד - בנקאי עשיר שנשוי לאחותו של מר וינסי, הארייט. הוא מתודיסט אדוק שמנסה לכפות את אמונותיו בחברה של מידלמארץ'. למרות זאת יש לו עבר מלוכלך שהוא מנסה בנואשות להסתיר.
מר פיטר פדרסטון - בעל האחוזה הישן של אולד סטון אשר נושא לאישה את אחותו של כלב גארת' ולאחר מכן לוקח את אחותו של מר וינסי לאשתו השנייה כאשר הראשונה מתה.
ג'ון ראפלס - מחזיק את המפתח לעברו המלוכלך של בולסטרוד ועתידו של לידגייט. בולסטרוד מאמין שסודו יהיה שמור אם ראפלס ימות.
עיבודים לקולנוע ולטלוויזיה

מידלמארץ' עובד לטלוויזיה פעמיים.
הפקה מ-1968 של הבי בי סי המבוימת על ידי ג'ואן קרפט.
"מידלמארץ'" - הפקה שנייה מ-1994 של הבי בי סי המבוימת על ידי אנתוני פייג' והתסריט נכתב על ידי אנדרו דייוויס.
תרגום לעברית

מידלמארץ'; תרגום: ג'נטילה ואפרים ברוידא, תל אביב: דביר, תשמ"ה.
לקריאה נוספת

Jerome Beaty, Middlemarch from Notebook to Novel: a Study of George Eliot's Creative Method, University of Illinois Press, 1960 (הספר בקטלוג ULI)
Peter Jones, Philosophy and the Novel: Philosophical Aspects of Middlemarch, Anna Karenina, The Brothers Karamazov, A La Recherche du Temps Perdu, and of the Methods of Criticism, Clarendon Press, 1975 (הספר בקטלוג ULI)
Ian Adam, This Particular Web: Essays on Middlemarch, University of Toronto Press, 1975 (הספר בקטלוג ULI)
Bert G. Hornback, Middlemarch: a Novel of Reform, Twayne Publishers, 1988 (הספר בקטלוג ULI)
Kathleen Blake (ed.), Approaches to Teaching Eliot's Middlemarch, The Modern Language Association of America, 1990 (הספר בקטלוג ULI)
Karen Chase, George Eliot: Middlemarch, Cambridge University Press, 1991 (הספר בקטלוג ULI)
Masako Hirai, Sisters in Literature: Female Sexuality in Antigone, Middlemarch, Howards End, and Women in Love, Palgrave, 1998 (הספר בקטלוג ULI)
Karen Chase (ed.), Middlemarch in the Twenty-First Century, Oxford University Press, 2006 (הספר בקטלוג ULI)
J. Hillis Miller, Reading for Our Time: Adam Bede and Middlemarch Revisited, Edinburgh University Press, 2012 (הספר בקטלוג ULI)
Simon R. Frost, The Business of the Novel: Economics, Aesthetics, and the Case of Middlemarch, Pickering & Chatto, 2012 (הספר בקטלוג ULI)
Adam Roberts, Middlemarch: Epigraphs and Mirrors, Open Book Publishers, 2021 (הספר בקטלוג ULI)
מרי אן אוונס
אוריין שוקרון

| --- | --- |

שוקרון והפסנתר
 לידה:  23 ביולי 1992 (בן 32)
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים, האקדמיה למוזיקה ע"ש פרנץ ליסט
 עיסוק:  זמר-יוצר, מלחין, פסנתרן, מנצח, מפיק מוזיקלי
 סוגה:  מוזיקת עולם, מוזיקה קלאסית, פופ, פיוז'ן
 כלי נגינה:  פסנתר 
 שיתופי פעולה בולטים:  שי אברמסון, רואי רביצקי, גיורא פיידמן, יאיר לוי, מארק אליהו, אורלי פורטל
 
אוריין שוקרון 2021.
אוריין שוקרון (נולד ב-23 ביולי 1992) הוא מוזיקאי, זמר-יוצר, מלחין, פסנתרן, מנצח ומעבד מוזיקלי ישראלי. מנצח ומנהל מוזיקלי של תזמורת ״אלמוגרביה״ משנת 2017. בשנת 2020 נכלל ברשימת הצעירים המבטיחים '30Under30' של מגזין פורבס ישראל.
ביוגרפיה

נולד וגדל במעלות-תרשיחא, החל לנגן בפסנתר בקונסרבטוריון המקומי ובשנות העשרה שלו נסע לסיבובי הופעות באירופה ובאפריקה מטעם הסוכנות היהודית וויצו. בגיל 13 חזר בתשובה יחד עם משפחתו.
את שירותו הצבאי החל כמזכיר ברבנות הצבאית, עד ששמע אותו החזן הצבאי הראשי שי אברמסון ומשך אותו לשרת תחתיו כפסנתרן ומעבד מוזיקלי.
בשנת 2014 שיתף פעולה עם גיורא פיידמן באלבומו "Klezmer Meets Jazz", והלחין שניים מהשירים. בשנת 2016 ניגנה הקלרינטנית קרולין הרטיג את יצירתו Klezmerline בפרמיירה בקולומבוס, אוהיו.
בשנת 2017 כתב לפסטיבל ישראל את היצירה "פתחו לי" בהשראת מנגינות מתפילת ההלל, ואת היצירה ביצעה התזמורת הסימפונית ירושלים.
בשנת 2016 הקים במעלות את מקהלת הגברים "קול התור" שעסקה בחזנות ופיוט.
בשנת 2017, כשהוא בן 24, התמנה למנצח ומנהל מוזיקלי של התזמורת האנדלוסית "אלמוגרביה". תחת שרביטו שיתפה התזמורת פעולה בין היתר עם ברי סחרוף, ישי ריבו, חנן בן ארי, חיים לוק, שלמה גרוניך, גלית גיאת, נטע אלקיים, שי צברי, אביבה אבידן, מארק אליהו, דניאל זמיר, זיו יחזקאל, רבקה זהר, ליאור אלמליח ואמנים רבים נוספים.
שוקרון התארח כפסנתרן וכמנצח במופעים של התזמורת האנדלוסית הישראלית, תזמורת האופרה הקאמרית והתזמורת הפילהרמונית הישראלית[דרוש מקור]. השתתף כמלחין, מעבד ומנצח בפסטיבל הכליזמרים הבינלאומי בירושלים, פסטיבל ערבסק, פסטיבל תור הזהב, חג המוזיקה הישראלית, פסטיבל הפיוט, פסטיבל בסוד קולות רבים, פסטיבל הלדינו בצפת, פסטיבל העוד ופסטיבל פסנתרים.
בשנת 2018 כתב את המוזיקה למופע "הבנויה" של להקת המחול ק.ט.מ.ו.ן, עבודה במלאת מאה שנה ל"ירושלים הבנויה", ספרו האוטופי של בוריס שץ. באותה שנה הלחין ותזמר את המחזמר "לפני בוא - קברט גאולה", למילים של רואי רביצקי. המחזמר עלה בבכורה בבית אבי חי בירושלים.
בשנת 2020 נכלל ברשימת הצעירים המבטיחים '30Under30' של מגזין פורבס ישראל. באותה שנה כתב את המוזיקה להצגה ״בלוק 30״ שעלתה התיאטרון הערבי-עברי ביפו בבימויה של חנה ואזנה גרינולד, והוציא סינגלים ראשונים מתוך אלבום בכורה כזמר-יוצר. שוקרון הוא בוגר תוכנית קרן מנדל ישראל למנהיגות בתרבות יהודית לשנת 2020.
בשנת 2021 הלחין את שירו של המשורר רוני סומק, ״4 עצות לילדה רוקדת״, בתרגום לערבית מרוקאית עבור יצירתה ״בלוק״ של הכוראוגרפית והיוצרת אורלי פורטל שהוזמנה ובוצעה בבכורה בפסטיבל ישראל. באותה השנה השתתף בעונה השמינית של תוכנית המציאות הכוכב הבא. בנוסף, סרטו ״ביני לבין עצמי - לא מנצח״ פתח בבכורה את פסטיבל דוקאביב גליל 2021. וכן הלחין את שירו של הזמר משה כורסיה "30 נרות".
ב-20 באוקטובר 2022 הוציא שוקרון את אלבום הבכורה שלו - ״לא מנצח״. באלבום 13 רצועות המכילות שירים ויצירות אינסטרומנטליות. באותה שנה, היה שותף לכתיבת ההצגה ״מה את קשורה״ יחד עם לבנת בן חמו ורחל קשת, שם שיחק בתפקיד אור-חי, מוזיקאי יוצר צעיר מהפריפריה.
ביוגרפיה > יצירה בעת מלחמת חרבות ברזל

כחודש אחרי שהחלה מלחמת חרבות ברזל, שוקרון החל לנהל מוזיקלית את מופעי ״תקווה גדולה הלילה" סדרה של מופעי חתול בשק בבארבי בתל אביב בהם הופיעו אומנים רבים.
ב-1 באפריל 2024, שחרר עם אוהד דרשן את אלבומם המשותף "יום אחד". באלבום 10 שירים שכל אחד מהם הוקלט ביום אחד באולפן במשך השנים האחרונות. באלבום ביצועים חדשים לשירים ישראליים נבחרים. באלבום אירחו את כמה מוזיקאים ירושלמים, בהם בני וויל, יפעת נטוביץ, יעל את מגזימה, הללי ון לואן. האלבום נפתח בקריאת הפסוקים הפותחים את ספר בראשית בקולו של שלום מערתי, סבו של שוקרון, הקריאה אותה קראו בבוקר שמחת תורה, עת פרצה מלחמת חרבות ברזל.
בספטמבר 2024, הוציא שוקרון אלבום בהשראת האסופה ״ונתנה תוקף - שבר, פיוט והתעצמות״. האלבום מהווה פס-קול מוזיקלי למגוון הטקסטים הכלולים באסופה. קטעי התפילה הקאנוניים לצד שירים וקטעי יומן שכתבו חיילים ואזרחים מתוך דם הלב של השנה האחרונה - זוכים לפרשנות מוזיקלית צעירה וסופר אקטואלית באמצעות הפסנתר. בין שירי האלבום מוגשים בקריינות רגישה של יונדב קפלון שורות מכמירות לב מאת חיים גורי, בן זוסמן, מנחם בגין ורחל חלפי.
חיים אישיים

בוגר תואר שני בקומפוזיציה וניצוח מן האקדמיה למוסיקה ולמחול בירושלים והאקדמיה למוזיקה ע"ש פרנץ ליסט בבודפשט.
פרסים ואותות הוקרה

תחרות ע"ש פאול בן-חיים (2014)
אות המצוינות מטעם עיריית מעלות-תרשיחא (2014)
מלגה מטעם קרן רונן (2014-2015)
מלגת מצוינות מטעם קרן ליכטנשטיין (2015-2016)
פרס נשיא האקדמיה למוסיקה ולמחול בירושלים (2017)
מלגה מטעם קרן פולונסקי (2017-2018)
30under30 מגזין פורבס ישראל (2020)
דיסקוגרפיה > אלבומי אולפן

2022: לא מנצח
2024: יום אחד
2024: על אהבה ורגשות אחרים
לקריאה נוספת

בתאל קולמן, והמנצח הוא, מגזין מוצש, 7 ביולי 2017
מירית קושניר סטורמצה, מנצח בגדול, ידיעות הצפון, 26 בנובמבר 2021
הערות שוליים

↑  אלבומו של גיורא פיידמן באתר discogs
↑  מופע "כלייזמר חובק עולם" במסגרת פסטיבל תור הזהב
↑  מופע 'שירת נשים', באתר הבמה
↑  מופע אנסמבל "האומן חי", באתר הבמה
↑  אריאל הורוביץ, הסכיזופרניה של אליהו הנביא, באתר בית אבי חי, 1 ביולי 2018
↑  העמוד של שוקרון באתר הרשימה
↑  צפו: אוריין שוקרון חושף את הפחדים בשיר חדש, באתר "סרוגים", 2 בנובמבר 2020
↑  נדב מנוחין‏, ישראלים מחייכים, שרים, זזים. זו תמונת הניצחון של תל אביב, באתר וואלה, 29 בנובמבר 2023
↑  שמואל מוניץ, יונדב קפלון: "אני אומר לאל – אתה הראש, אתה אשם", באתר ynet, 27 בספטמבר 2024
1 2  זוכה פרס הצטיינות מטעם נשיא האקדמיה למוזיקה, באתר האקדמיה
| --- | --- |
בקרת זהויות :  NLI: 987007359764605171  MusicBrainz: 32ececd2-146a-4556-8396-405fe4fee81b  VIAF: 70152501165710682155   WorldCat (עם VIAF): 70152501165710682155 
שוקרון על המדרגות
בקעת הורקניה

| --- | --- |

מבצר הורקניה ובקעת הורקניה
 מידע כללי
 סוג:  עמק 
 נתונים ומידות
 כיוון:  צפון מזרח - דרום מערב
 אורך:  12 קילומטרים
 רוחב:  3 קילומטרים
 מיקום
 אזור:  מדבר יהודה
 קואורדינטות:  31°42′38″N 35°21′48″E﻿ / ﻿31.710583333333°N 35.36325°E﻿ / 31.710583333333; 35.36325
  (למפת הרי ירושלים מוגדלת) בקעת הורקניה(למפת הרי ירושלים רגילה) בקעת הורקניה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בקעת הורקניה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בקעת הורקניה
 
בקעת הורקניה והכיפה שעליה שרידי המבצר
מתחם נבי מוסא וסביבתו בצפון בקעת הורקניה, ים המלח ועבר הירדן באופק, בשעת שקיעה
בקעת הורקניה היא בקעה ברמת המדבר בצפון מזרח מדבר יהודה. בקעה זו, שכיוונה צפון מזרח–דרום מערב, שוברת את רצף רכסי המדבר והגבעות שממערב לה לבין הגבעות שממזרח לה ומתנשאת מעל מצוק ההעתקים של ים המלח. הבקעה קרויה על שם מבצר הורקניה השוכן בקצה. לאורך בקעת הורקניה עוברת דרך דרום–צפון בין מצפה שלם, חוצה את ערוץ נחל קדרון בגבולה הדרומי של הבקעה ובסמוך לנבי-מוסא מתחברת לכביש ירושלים–יריחו.
רוב שטח הבקעה מוגדר שטח אש ומשמש את צה"ל לאימוני שריון.
לאורך שנות האלפיים הועלו יוזמות להקמת נמל תעופה בינלאומי בבקעת הורקניה. תוכנית כזו תוכננה על ידי אדריכלים ישראליים והגיעה עד לראש הממשלה. שדה תעופה זה מוצע גם בתוכנית האב לאזור מעלה אדומים שהוכנה על ידי משרד הבינוי והשיכון[דרוש מקור]. בד בבד עם פרסום התכנית הישראלית, פורסמה בעיתונות הזרה תוכנית דומה על ידי הרשות הפלסטינית להקמת נמל תעופה פלסטיני באזור. הדמיון בין התוכניות העלה חשד להעתקה.
ארכאולוגיה

פרק זה לוקה בחסר. אנא תרמו לוויקיפדיה ו.
בבקעת הורקניה נמצאו שלושה אתרים מהתקופה הישראלית מהמאה השביעית או השמינית לפני הספירה: כרם א סמרא, חרבת אל מכארי וחרבת אבו טבק, מה שמראה על היותה אזור חקלאי בתקופה זאת.
הערות שוליים

↑  בקעת הורקניה, בתוך: מדריך ישראל החדש - מדבר יהודה ובקעת ים המלח, משרד הביטחון – ההוצאה לאור, 2001, עמוד 62
1 2  אסף גבור, מפת טראמפ תאפשר הקמת נמל תעופה ישראלי במדבר יהודה, באתר www.makorrishon.co.il, ‏11/06/2020
↑  PA to Trump: We must have an airport, Dead Sea resort, Israel National News (באנגלית) נמל השלום במטרופולין ירושלים, באתר דף הפייסבוק של יוזמת "ירושלים 5800"
ערך זה הוא קצרמרבנושא ישראל ובנושא גאוגרפיה. אתם מוזמנים לתרום לוויקיפדיה ו.
אבא פגום

| --- | --- |

 סוג:  קבוצת פייסבוק
 תקופת הפעילות:  ינואר 2017 – הווה (כ־8 שנים)
 מייסדים:  סער בן הרוש
 https://www.facebook.com/AbbaPagum
 
סטיקר של אבא פגום
אבא פגום הוא שמו של עמוד פייסבוק הומוריסטי, שהגיע ל-293,900 עוקבים (נכון לנובמבר 2022) לעמוד ישנה גם קבוצת אבות סגורה לגברים בלבד, בשם "אבא פגום - שורדים ביחד", ולה 133 אלף חברים. העמוד והקבוצה נוצרו על ידי הצלם ואיש התוכן סער בן הרוש, לשם שיתוף בחוויות הקשורות לגידול ילדים. הקבוצה הסגורה מספקת תמיכה לאבות, מקדמת פרויקטים חברתיים ומקיימת מפגשים בין חבריה.
אבא פגום

ב-2 בינואר 2016, לאחר הולדת בתו הבכורה, פתח בן הרוש את העמוד "אבא פגום". העמוד איגד סטטוסים הומוריסטיים של כותבים מרחבי הרשת וכן של סער עצמו. העמוד זכה לשיתופים רבים ובתוך שנה הוא צבר מעל ל-100 אלף עוקבים. כמו כן, הפוסטים בעמוד זכו ליחס אינטראקציות גבוה. הדבר ביסס את מעמדו כאחד מעמודי הפייסבוק המצליחים בישראל. ב-1 באוגוסט 2018 נכנס אבא פגום למדד המותגים של העיתון "גלובס".
ב-14 באוגוסט פורסם שהעמוד הצטרף לפרויקט "החזית" של הצנרת וגיא לרר, פרויקט שבא לתקן עוולות גדולות במדינה.
באוקטובר 2018 העמוד קידם את קמפיין "#כבר_קבעת?" במסגרת חודש המודעות לסרטן השד. במהלך החודש נצבע הלוגו של העמוד בוורוד ונעשו פעילויות נוספות כדי לקדם את המודעות בנושא.
אבא פגום - שורדים ביחד

בינואר 2017 פתח סער קבוצת פייסבוק סגורה לגברים בלבד, בשם "אבא פגום - שורדים ביחד". הקבוצה נועדה לתת מקום לאבות לפרוק את אשר על לבם, לצחוק, לייעץ, לבקש עזרה ולהכיר זה את זה. בתוך זמן קצר הפכה הקבוצה לקהילה של ממש, בעלת חוקים, לוגו, סלנג ומנהגים ייחודיים. המנהג הידוע מכולם הוא השארת "משהו טוב" ופתק חיובי על כלי רכב של חברי קבוצה אחרים המעוטרים במדבקת הקבוצה. בהמשך הלוגו הופיע על מוצרים נוספים דוגמת חולצות.
הקהילה חרתה על דגלה את ערך העזרה והתרומה. מאז היווסדה אספו חברי הקהילה מאות אלפי שקלים לצורך מימון המונים לילדים חולים, שיפצו דירות של קשישים, עזרו למאות משפחות קשות יום בתרומה של מצרכים ומוצרים שונים, הקימו מערך "פוסטים אנונימיים" המאפשר לכל חבר לפרוק את אשר על ליבו ללא הצורך להזדהות, תמכו באבות בקשיים נפשיים, ביקרו מספר רב של פעמים בבתי חולים כדי לשמח ילדים חולים ועוד. נוסף לבן הרוש, לקבוצה 14 אדמינים אשר מנהלים את הקהילה בהתנדבות.
לקבוצה יש מספר רב של חברים מכל רחבי העולם. באמצע 2018 נפתחה רשמית השלוחה האמריקאית בלוס אנג'לס (הכוללת לוגו מותאם, מנהלי קהילה ישראלים מהעיר ומפגשים קבועים).
גם קבוצה זו הייתה פעילה בקמפיין "#כבר_קבעת?" המקדם מודעות לדרכים לגילוי מוקדם של סרטן השד ובקמפיין "#נקודת_יציאה" נגד אלימות כלפי נשים.
בחודש ינואר ערכה הקבוצה שיתוף פעולה עם תחנת הרדיו גלגלצ ועם הזמר מוקי ויחד הם עיבדו גרסה חדשה לשיר "לא רוצה להתבגר", אותו שר מוקי עצמו.
הקבוצה זכתה לסיקור רב בכלי התקשורת ולפרק שלם המבוסס עליה בתוכנית "סברי מרנן", אשר שודר באוגוסט 2019, וכלל הופעת אורח של סער בן הרוש עצמו.
הערות שוליים

↑  חן מענית, ‏אבא עושה בושות: כך הפך פוסט של אב מתוסכל למותג מנצח, באתר גלובס, 1 באוגוסט 2018
↑  מערכת ערוץ הגברים, ‏"כשהיא יצאה מבדיקת הממוגרפיה הבנתי שהחלה מלחמה חדשה", באתר ‏מאקו‏, 7 באוקטובר 2018
↑  מיקי לוין, ‏אליאב רחמים קורא לגברים למשש את השדיים של בנות זוגם, באתר מעריב אונליין, 3 באוקטובר 2018
3 בדצמבר

3 בדצמבר הוא היום ה-337 בשנה (338 בשנה מעוברת) בלוח הגרגוריאני. עד לסיום השנה נשארו עוד 28 ימים.
אירועים היסטוריים ביום זה

1818 – אילינוי מצטרפת לארצות הברית
1947 – בכורת המחזה "חשמלית ושמה תשוקה" מאת טנסי ויליאמס
1952 – אחד-עשר מנאשמי משפט סלנסקי מוצאים להורג
1967 – השתלת הלב האנושי הראשונה על ידי פרופ' כריסטיאן בארנרד בקייפטאון שבדרום אפריקה
1973 – החללית פיוניר 10 מצלמת לראשונה את צדק מקרוב
1974 – הגשושית פיוניר 11 מבצעת יעף קרוב ליד צדק וירחיו
1976 – פטריק הילרי נבחר לנשיא אירלנד השישי
1984 – אסון בופאל: אלפים נהרגים ומאות אלפים נפצעים מפליטת גז רעיל בעיר בופאל בהודו, כתוצאה מתאונה במפעל לכימיקלים
1990 – מרי רובינסון מושבעת כנשיאת אירלנד, האישה הראשונה בתפקיד זה
1992 – מועצת הביטחון של האו"ם מקבלת את החלטה 794, המאפשרת שליחת כוחות בין-לאומיים בראשות ארצות הברית לסומליה
2014 – שיגור היאבוסה 2, גשושית של סוכנות החלל היפנית למשימת מחקר של האסטרואיד קרוב הארץ רְיוּגוּ, איסוף דגימה ממנו והחזרתה לכדור הארץ לניתוח
2023 – משאל העם בוונצואלה (2023) התקיים, כשהמחלוקת הטריטוריאלית ארוכת השנים על אזור אסקיבו הסלימה למשבר. האזור נשלט על ידי גיאנה אך ונצואלה טענה לבעלות עליו
נולדו

1368 – שארל השישי מלך צרפת (נפטר ב-1422)
1447 – באיזיט השני, סולטאן האימפריה העות'מאנית (נפטר ב-1512)
1795 – רולנד היל, ממציא בול הדואר הראשון (נפטר ב-1879)
1857 – ג'וזף קונרד, סופר בריטי יליד פולין (נפטר ב-1924)
1883 – אנטון וברן, מלחין אוסטרי (נפטר ב-1945)
1887 – הנסיך היגשיקוני, ראש ממשלת יפן (נפטר ב-1990)
1895 – אנה פרויד, פסיכואנליטיקאית, בתו הצעירה של זיגמונד פרויד (נפטרה ב-1982)
1925 – שמואל רוזן, חידונאי, פזמונאי ואיש רדיו ישראלי (נפטר ב-2015)
1928 – חיים דומי, קצין חימוש ראשי (נפטר ב-1981)
1930 – ז'אן-לוק גודאר, במאי קולנוע צרפתי (נפטר ב-2022)
1930 – טלילה לוי בן-זכאי, שחקנית תיאטרון, עיתונאית ותסריטאית ישראלית (נפטרה ב-2023)
1932 – שמעון ישראלי, זמר-יוצר, מלחין, פזמונאי, שחקן קולנוע ותיאטרון, תסריטאי, מחזאי, סופר ובמאי ישראלי (נפטר ב-2023)
1932 – קורי ברוקן, זמרת הולנדית, זוכת אירוויזיון 1957 כנציגת הולנד (נפטרה ב-2016)
1933 – רוזלינד נייט, שחקנית אנגלייה (נפטרה ב-2020)
1933 – פול קרוצן, קלימטולוג וכימאי הולנדי, חתן פרס נובל לכימיה (נפטר ב-2021)
1935 – גדעון לב-ארי, איש רדיו ישראלי ומנהל קול ישראל (נפטר ב-2001)
1935 – אדי ברניס ג'ונסון, פוליטיקאית אמריקאית (נפטרה ב-2023)
1936 – שמואל אימברמן, מפיק, במאי קולנוע ובמאי טלוויזיה, תסריטאי, עורך קולנוע וטלוויזיה ומוזיקאי
1939 – עליזה רוזן, שחקנית וזמרת ישראלית
1944 – גד פרופר, תעשיין ישראלי
1948 – אוזי אוסבורן, זמר הבי מטאל אנגלי, סולן של להקת Black Sabbath
1954 – מוטי גולני, היסטוריון ישראלי של תקופת המנדט ומדינת ישראל
1957 – דינה בליי-שור, שחקנית ישראלית
1962 – יעקב אייש, אלוף בצה"ל
1964 – אלי אבידר, חבר הכנסת מטעם מפלגת ישראל ביתנו
1968 – ברנדן פרייזר, שחקן אמריקאי-קנדי
1973 – הולי מארי קומבס, שחקנית אמריקאית
1974 – מהרטה ברוך-רון, סגנית ראש עיריית תל אביב-יפו
1977 – ליאור מולכו, במאי, מפיק ותסריטאי בענף הפקות הבידור הישראלי
1978 – אבירם אלעד, העורך הראשי של אתר החדשות וואלה! News
1979 – שון פארקר, יזם אינטרנט אמריקאי
1980 – עדי כהן, זמרת, מדבבת ושחקנית טלוויזיה ותיאטרון ישראלית
1981 – דויד וייה, כדורגלן ספרדי
1982 – מייקל אסיין, כדורגלן גנאי
1984 – הינד לרוסי, זמרת הולנדית-מרוקאית
1985 – אמנדה סייפריד, שחקנית וזמרת אמריקאית
1988 – פייטרו בוסלי, דוגמן איטלקי
1994 – ג'ייק ט. אוסטין, שחקן ומדבב אמריקאי
נפטרו

1154 – האפיפיור אנסטסיוס הרביעי (נולד ב-1073)
1532 – לודוויג השני, רוזן פפאלץ-צווייבריקן (נולד ב-1502)
1533 – וסילי השלישי, הנסיך הגדול של מוסקבה (נולד ב-1479)
1552 – פרנסיסקו חאווייר, מחשובי המיסיונרים הקתוליים וממייסדי מסדר הישועים, הוכרז קדוש נוצרי לאחר מותו (נולד ב-1506)
1592 – אלסנדרו פארנזה, דוכס פארמה (נולד ב-1545)
1894 – רוברט לואיס סטיבנסון, סופר ומשורר סקוטי (נולד ב-1850)
1919 – פייר-אוגוסט רנואר, צייר אימפרסיוניסטי צרפתי (נולד ב-1841)
1950 – פאבל באז'וב, סופר רוסי (נולד ב-1879)
1956 – פליקס ברנשטיין, מתמטיקאי יהודי גרמני (נולד ב-1878)
1982 – עדי נאמן, שחקן, זמר ומלחין ישראלי (נולד ב-1964)
1996 – שמואל מאיר, סגן ראש עיריית ירושלים מטעם המפד"ל (נולד ב-1954)
1999 – ג'ון פול לרקין (Scatman John), זמר, פזמונאי (נולד ב-1942)
2002 – מנחם עיני, שחקן ופנטומימאי ישראלי (נולד ב-1949)
2003 – דייוויד המינגס, שחקן קולנוע, במאי ומפיק בקולנוע ובטלוויזיה (נולד ב-1941)
2013 – ספי ריבלין, שחקן וקומיקאי ישראלי (נולד ב-1947)
2016 – רן פקר, טייס קרב בחיל האוויר הישראלי שלזכותו נרשמו שבע הפלות של מטוסי אויב; הגיע לדרגת תת-אלוף (נולד ב-1936)
2019 – שעבאן עבד א-רחים, זמר פופ מצרי (נולד ב-1957)
2021 – אברהם שלוש, רבה של כפר סבא (נולד ב-1929)
2021 – הורסט אקל, כדורגלן גרמני (נולד ב-1932)
2021 – אנטוני שר, שחקן יהודי אנגלי יליד דרום אפריקה (נולד ב-1949)
2024 – שמחה רז, סופר (נולד ב-1931)
חגים ואירועים החלים ביום זה

היום הבין-לאומי לזכויות אנשים עם מוגבלות
2 בדצמבר – 4 בדצמבר
דצמבר
לוח אירועים שנתי
שארל השישי
אוזי אוזבורן
רוברט לואיס סטיבנסון
אנדורו

רוכב הונדה מיקה אהולה בסבב האיטלקי של אליפות העולם באנדורו 2008
אנדורו (בלועזית: Enduro) הוא ענף ספורט מוטורי דו גלגלי המתמקד בסיבולת הרוכב והמכונה. המרוצים נערכים על גבי אופנועי שטח בתוואי מעורב (טבעי ומלאכותי). מקור השם במילה האנגלית Endurance שפרושה "סיבולת".
סגנון המרוצים המקובל ביותר בתחום, שעל פיו אף נערכים מרוצי אליפות העולם באנדורו (WEC) שמארגנת הפדרציה הבינלאומית לאופנועים (FIM), הוא מדידת זמנים בקטעים מיוחדים המכונים ספיישל טסט (Special test). בין קטעי המדידה ישנם קטעי רכיבה המקשרים בין קטעי המדידה השונים. אורך קטעי הקישור יכול לנוע בין מס' קילומטרים בודדים לעד 100 קילומטרים בהתאם למרוץ ולקושי בתוואי הרכיבה. מטרת קטעי הקישור היא להתיש את הרוכבים על מנת להקשות עליהם בהשגת זמני הקפה מהירים בתוך קטעי הספיישל טסט. בקטעי הקישור נדרש המתחרה לרכב ללא איחורים או הקדמות לקטע המבחן הבא ולהתייצב בדיוק בטווח הזמן שנקבע לו מראש.
המתחרים מנהלים את לוח הזמנים בתוך המרוץ באמצעות "כרטיס זמנים" שבו מוגדרים הזמנים שבהם נדרש המתחרה להתייצב לקטעים המיוחדים. לדוגמה: רוכב שהקדים והגיע לפני זמן הכניסה שלו לספיישל טסט הבא, יכול לנצל את שניות או הדקות הבודדות לתיקונים מהירים באופנוע, תדלוק וכו'.
המנצח במרוצים שכאלו הוא הרוכב שהצליח לסיים את קטעי המדידה המיוחדים בזמן המצטבר המהיר ביותר מבלי לחרוג מזמן הגג בסיום המרוץ כולו.
מלבד סגנון ה"ספיישל טסט" שנפוץ בשימוש בתחרויות בינלאומיות, קיים סגנון פופולרי נוסף בשם הייר סקרמבל (Hare-scramble). במרוצים בסגנון זה נדרשים הרוכבים לבצע הקפה אחת או יותר במסגרת זמן נתונה על תוואי שטח נרחב, ללא הפסקות. המנצח הוא הראשון שהגיע לקו הסיום בתום השלמת מספר ההקפות הנדרש. בדרך כלל, מרוצים אלו יהיו קצרים יותר ממרוצי ספיישל טסט: הן מבחינת זמן המרוץ והן מבחינת אורך המסלול.
בעבור 2 סגנונות המרוצים העיקריים הללו, משך המרוץ אינו קבוע, ויכול לנוע ממספר בודד של שעות ועד למרוץ בן 8-9 שעות שנמשך על פני כמה ימים כדוגמת מרוץ מדידת הזמנים בשם - "אנדורו ששת הימים הבינלאומי" או מרוץ ההייר סקרמבל החד יומי "האחרון ששורד".
סגנון נוסף שהחל לצבור פופולריותבישראל משנת 2012 הוא ה"הארד אינדורו" (לעיתים מבוטא באופן משובש כ "ארד אינדורו"), ולעיתים מכונה במקומות מסוימים בחו"ל "Extreme Enduro". סגנון זה הוא הנפוץ ביותר בישראל בקרב חובבים, לא מעט בזכות ביקורים תכופים בארץ, לצורכי הדרכות, וקידום מכירות של אחד מהרוכבים הידועים בתחום, הרוכב הבריטי, גרהם ג'ארוויס, מדובר ברכיבה בשטחים פתוחים, קשים מאד למעבר, שמציבים קשיים טכנים ומכשולים מסובכים בפני הרוכב והאופנוע, כאשר המסלול הוא בדרך כלל חד פעמי ולא ידוע מראש וארוך מאד (לעיתים 4-6 ימים ברצף). בסגנון זה קיימת אליפות עולם בשם FIM Hard Enduro World Championship המתקיימת במדינות שונות ואתרים שונים בעולם, בשנת 2022 התקיים אחד הסבבים של האליפות בישראל וכונה "מינוס 400" מכוון שהתקיים באזור ים המלח סביב קיומו של המרוץ התנהל ויכוח ציבורי עקב טענות שהוא עלול לפגוע בערכי טבע הוויכוח הסתיים בפשרה ואישור המסלול על ידי רשות הטבע והגנים מה שאפשר את קיומו
החל משנת 2011, ישראלים רבים נוסעים להתחרות בקטגוריות החובבנים של אחד מהסבבים הידועים של הסגנון, המכונה Red Bull Romaniacs Hard Enduro Rallye ומתקיים מדי שנה בעיר סיביו ברומניה